**OTSUS**

Kurepalu 24. august 2021 nr EELNÕU

## **Kastre valla omandis oleva kinnistu (registriosa number 4802204)**

## **koormamine isikliku kasutusõigusega Enefit Connect OÜ kasuks**

Roiu alevikus asuva Männaste katastriüksuse omanikuks on Kastre vald.

OÜ Kirjanurk poolt projekteeritud tööle nr 5268P\_VT1499 „Passiivse elektroonilise side juurdepääsuvõrgu rajamine“ taotleb Enefit Connect OÜ (registrikood 16130213, aadress Veskiposti tn 2, Tallinn) Kastre Vallavalitsuselt, kui kinnistu omanikult isikliku kasutusõiguse seadmist tehnorajatiste püstitamiseks. Kasutusõigust soovitakse seada Männaste katastriüksusele (katastritunnus 18502:003:0212) side maakaablile ja side õhuliinile. Servituudi ala on kokku 106 m2.

Lähtudes kohaliku omavalitsuse korralduse seaduse§ 22 lõike 1 punkti 61, asjaõigusseaduse1 § 158, § 172, § 225, § 226, § 228, asjaõigusseaduse rakendamise seaduse § 152 , Kastre Vallavolikogu 23.01.2018.a määruse nr 15 „Kastre valla vallavara valitsemise kord“ ja kooskõlas Enefit Connect OÜ volitatud esindaja OÜ Kirjanurk, Katri Videvik, taotlusega nr 5268S\_04\_110621 (registreeritud 15.juunil 2021. a kirja nr 6-3/849 all) , Kastre Vallavolikogu

**o t s u s t a b:**

1. Koormata isikliku kasutusõigusega Enefit Connect OÜ kasuks Kastre valla omandis olev kinnistu (kinnisturegistri nr 4802204, katastritunnus 18502:003:0212, pindala 11285,0 m2, sihtotstarve üldkasutatav maa 100 %, lähiaadress Männaste) tehnorajatiste püstitamiseks (side maakaabel, ja side õhuliin). Kasutusõiguse ala kokku 106 m2 vastavalt koormatava ala plaanile (lisa).
2. Kastre Vallavalitsusel sõlmida Enefit Connect OÜ-ga isikliku kasutusõiguse seadmise leping järgmistel tingimustel:
	1. isiklik kasutusõigus seatakse tähtajatult;
	2. isikliku kasutusõiguse sisuks on õigus:
		1. rajada ja omada kinnisvaraga püsivalt ühendatud tehnorajatist (maakaabel ja õhuliin);
		2. teostada kõiki töid, mis on vajalikud tehnorajatise ehitamiseks, kasutamiseks, korrashoiuks, ümberehitamiseks, hoolduseks ja lammutamiseks;
	3. isikliku kasutusõiguse tasu ja suurus ja selle maksmine määratakse õigusaktidega kehtestatud tingimustel ja korras;
	4. isikliku kasutusõiguse seadmisega seotud kulud tasub isikliku kasutusõiguse taotleja.

3. Volitada vallavanemat allkirjastama isikliku kasutusõiguse seadmise lepingut ja asjaõiguslepingut.

4. Otsus jõustub teatavakstegemisest.

5. Käesoleva otsuse peale võib esitada vaide Kastre Vallavolikogule haldusmenetluse seaduses sätestatud korras või kaebuse Tartu Halduskohtule halduskohtumenetluse seadustikus sätestatud korras 30 päeva jooksul otsuse teatavakstegemisest arvates.

Mati Möller

Volikogu esimees

##

Lisa: KOORMATAVA ALA PLAAN, 1 lehel, 1 eks \*

\* asub vallamajas